Sakhalin
Sakhalin (Bahsa Rusia: Caxaли́H, Bahsa Jeupang: 樺太 (karafuto) atau サハリン (saharin), Bahsa China: 庫頁/库页 Kùyè atawa 薩哈林/萨哈林 Sàhālín), jeut cit Saghalien)nakeuh saboh pulo di timu ji'ôh Rusia.
Nang nanggroë pulo Sakhalin nakeuh Yuzhno-Sakhalinsk.
Pulo nyoë meubatah deungon la'ôt Okhotsk di ujông barôh ngon timu, di ujông tunong deungön pulo Hokkaido nyang geupeupisah lé seulat Soya, di siblah barat ngön seulat Tartary nyang geupeupisah pulo Sakhalin deungön beunuwa Asia (wilayah Rusia). Nibak nyan, di ujông barat barôh Sakhalin meupisah deungön kuala kruëng Amur ubé peuet km mantong.
Awak away nyang tinggai di Sakhalin nakeuh sukèë Ainu, Nivkh, ngön Orok. Jinoë nyang paléng le di sinan nakeuh sukèë Rusia. Nibak nyan, di sinan nacit sukèë Korea.
Sukèë Manchu geuseu'ot keu pulo Sakhalin seubagoë sahaliyan ula angga hada (ujông kuala krueng Amur). Bak bahsa Manchu, sahaliyan nakeuh wareuna itam nyang geungui keu seu'ôt kruëng Amur (sahaliyan ula). Jeupang tom geumat kuasa di wilayah tunong pulo nyoë nibak 1905-1945. Sukèë Ainu geuseu'ôt keu pulo nyoë seubagoë Kamuy-Kara-Puto-Ya-Mosir (Kara Puto) nyang meu'areuti "dewa bak tanoh kuala kruëng".
Pulo nyoë luwah wilayahjih 78.000 km² deungön bileuëng ureuëng duëk ubé 673.100 droë (2005) ngön padat ureuëng duëk 8,62 droë/km². Banda rayek jih nakeuh Yuzhno-Sakhalinsk.
Bak 28 Mei 1995, geumpa nyang ubé 7,5 skala richter geupeusabab 2.000 droë maté di Neftegorsk.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn